钦定古今图书集成/方舆汇编/职方典/第1227卷 > 《禹贡》荆州之域春秋战国为楚黔巫中地秦属
## 钦定古今图书集成/方舆汇编/职方典/第1227卷 > 《禹贡》荆州之域春秋战国为楚黔巫中地秦属

长沙郡，汉属零陵郡，为都梁、夫彝二国。三国吴属邵陵郡。晋分都梁立武冈县，治北武冈山，两峰对峙，故名。隋初省武冈入邵阳县，以属潭州，后置武攸县。唐仍改武冈县，以建兴县省入，属邵州。建兴，晋置在邵阳县境。宋于县置武冈军。崇宁五年，并以莳竹县分置绥宁、临冈二县隶焉。属荆州。湖南路莳竹县，宋元丰中置，今靖州地。绥宁，今属靖州。临冈本莳竹之临口，即今新宁赛，旧志误以武冈军领邵阳、新化、莳竹三县。今依《文献通考》正之。绍兴中，废临冈，更置新宁县，仍属武冈军。元至正丙子，升军为路，领武冈、绥宁、新宁三县。明改路为府，仍领武冈、新宁，而割绥宁隶靖州。洪武九年，降为州，省武冈县入之，隶宝庆府。弘治十七年改州之城步巡检司为城步县，属宝庆，惟新宁隶州。

皇清因之，编户二十八里，猺里二，共三十里。领县一：

新宁县